rejauldu/bengali-wikipedia huggingface dataset:
বাহরাইন ও কুয়েত ব্যাংক (বিবিকে) ১৬ই মার্চ ১৯৭১ সালে বাহরাইন এবং কুয়েত উভয় দেশে একসাথে প্রতিষ্ঠিত একটি ব্যাংক। এই দুই দেশের যৌথ বিনিয়োগে ব্যাংকটি প্রতিষ্ঠিত হয়। এর শেয়ারহোল্ডাররা হল সাধারণ জনগণ, বাহরাইন সরকার, কুয়েতের কয়েকটি ব্যাংক এবং বিনিয়োগ কোম্পানি। বিবিকে বাহরাইন, কুয়েত এবং ভারতে শাখা পরিচালনার পাশাপাশি দুবাই (সংযুক্ত আরব আমিরাত) ও তুরস্কে প্রতিনিধি অফিসের মাধ্যমে বিভিন্ন ব্যাংকিং পরিষেবা দিয়ে আসছে।  কার্যক্রম বিবিকের পরিষেবা চারটি প্রধান বিভাগে বিভক্ত। প্রথমত, এটি রিটেইল ব্যাংকিং যা ব্যাক্তিকেন্দ্রিক সেবা, যেমন, ই-ব্যাংকিং সুবিধা দেয়া, ঋণ দেয়া, মাল্টি-ফিচার অ্যাকাউন্ট অপারেট করা, ক্রেডিট সুবিধা দেয়া ইত্যাদির মাধ্যমে কার্যক্রম পরিচালনা করে। দ্বিতীয়ত, ট্রেজারি এবং বিনিয়োগ সেবা প্রদান যা মূলধন ব্যবস্থাপনা পরিচালনার জন্য বিভিন্ন অভন্তরীণ বিভাগ এবং অধিভুক্ত কোম্পানিগুলির সাথে পরামর্শ করে পরিচালনা করা হয়। পরবর্তী বিভাগ হল কর্পোরেট ব্যাংকিং যা বাহরাইনের মধ্যে প্রাতিষ্ঠানিক গ্রাহকদের বিভিন্ন সেবা প্রদান করে। এবং সর্বশেষটি হল আন্তর্জাতিক ব্যাংকিং যা  বিদেশী প্রাতিষ্ঠানিক গ্রাহকদের সাথে কাজ করে। ভারতের শাখার মাধ্যমে এবং তুরস্ক ও দুবাইতে প্রতিনিধি অফিসের মাধ্যমে এই সেবা প্রদান করা হয়। এছাড়াও বৈশ্বিক বৃহত্তর ব্যাংকগুলির সাথে যোগোযোগ, বিদেশী শেয়ার বাজারে কেনাবেচা, অর্থ বিপণন এবং তহবিল কার্যক্রম পরিচালনা করা হয় আন্তর্জাতিক ব্যাংকিং বিভাগের মাধ্যমে।  শেয়ারহোল্ডাররা  ইথমার ব্যাংক বিএসসি ২৫.৩৮% (একটি বাহরাইন ভিত্তিক ইসলামি রিটেইল ব্যাংক)  পেনশন তহবিল কমিশন ১৮.৭৭%  কুয়েত বিনিয়োগ কর্তৃপক্ষ ১৮.৭০% (কুয়েতের বৃহত্তম সার্বভৌম সম্পদ তহবিল)  সামাজিক বীমা সংস্থা ১৩.৩৪%  সহায়ক কোম্পানীসমূহ বিবিকের সহায়ক সংস্থাগুলির মধ্যে রয়েছে: ক্রেডিম্যাক্স যা ক্রেডিট কার্ড ইস্যু করার কাজে নিয়োজিত একটি কোম্পানী; ক্যাপিনোভা ইনভেস্টমেন্ট ব্যাংক যা একটি শরিয়াভিত্তিক বিনিয়োগ ব্যাংক বিভাগ যা কর্পোরেট ফিনান্স এবং প্রাইভেট ইক্যুইটি নিয়ে কাজ করে; ইনভাইটা যা হল একটি কল সেন্টার আউটসোর্সিং কোম্পানী; সাকানা যা হল ক্যাপিনোভা এবং ইথমার ব্যাংকের একটি যৌথ উদ্যোগ, এটি রিয়েল এস্টেট সেক্টরে ইসলামি অর্থসংস্থান নিয়ে কাজ করে এবং গ্লোবাল পেমেন্ট সার্ভিসেস (জিপিএস), যা ক্রেডিম্যাক্সের একটি সাবসিডিয়ারী। স্থানীয় এবং বিদেশী গ্রাহকদের জন্য এটি আউটসোর্সিং ব্যবসায় প্রক্রিয়াকরণের কাজ করে। বাহরাইন ও কুয়েতে শাখার পাশাপাশি ভারতের মুম্বাই, দিল্লী, হাইদ্রাবাদ ও কেরালায় বিবিকের শাখা রয়েছে। বর্তমানে বাহরাইনের জনাব মুরাদ আলী মুরাদ ব্যাংকটির চেয়ারম্যান এবং আব্দুর রহমান আলী সাইফ প্রধান নির্বাহী কর্মকর্তা হিসেবে দায়িত্ব পালন করছেন।  তথ্যসূত্র  বিষয়শ্রেণী:বাহরাইনের জাতীয় প্রতীক বিষয়শ্রেণী:কুয়েতের জাতীয় প্রতীক বিষয়শ্রেণী:বাহরাইনের ব্যাংক বিষয়শ্রেণী:কুয়েতের ব্যাংক বিষয়শ্রেণী:১৯৭১-এ প্রতিষ্ঠিত ব্যাংক
রায়গড় রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ রাজ্যটি গোণ্ড জাতির রাজগোণ্ড বংশের রাজাদের দ্বারা শাসিত হতো।  ইতিহাস রায়গড় জমিদারিটি ১৬২৫ খ্রিস্টাব্দে প্রতিষ্ঠিত হয়েছিল। ১৯১১ খ্রিস্টাব্দে এই জমিদার ও ব্রিটিশদের দ্বারা দেশীয় রাজ্যের মর্যাদা পায়। Princely States of India রাজ্যটি ৩,৮৪৮ বর্গ কিলোমিটার জুড়ে বিস্তৃত ছিল এবং ১৯০১ খ্রিস্টাব্দের জনগণনা অনুসারে এটির জনসংখ্যা ছিল ১,৭৪,৯২৯ জন। রাজ্যটির রাজধানী সদরদপ্তর ছিল রায়গড় শহরে ১৯০১ খ্রিস্টাব্দে এর জনসংখ্যা ছিল ৬,৭৬৪ জন। Report on the Administration of the Feudatory States of the Central Provinces 1921 pp:37-38  রায়গড়ের রাজারা বর্তমান ওড়িশার বড়গড় অঞ্চলেও নিজেদের জমিদারিত্ব প্রতিষ্ঠা করেছিলেন।ওই অঞ্চল অধিক পরিচিত হওয়ায় তারা বড়গড়ের জমিদার নামেও পরিচিত ছিলেন।  ১৬২৫ খ্রিস্টাব্দ নাগাদ সম্বলপুরের রাজা দার্য সিংহকে রায়গড়ের সিংহাসনে সামন্ত রাজা হিসেবে বসান।  ১৯১১ খ্রিস্টাব্দে ভারতে ব্রিটিশ শাসন চলাকালীন রাজা বাহাদুর ভূপ দেওসিংহের রাজত্বকালে এই জমিদারিটি দেশীয় রাজ্যে উন্নীত হয়।  রাজ্যটির উল্লেখযোগ্য শাসকদের মধ্যে রয়েছেন দেবনাথ সিংহ যিনি সিপাহী বিদ্রোহের সময় ব্রিটিশদের সহায়তা করেছিলেন। অন্যান্য উল্লেখ্য রাজা হলেন রাজা বাহাদুর ভূপ দেওসিংহ, রাজা চক্রধর সিংহ প্রমূখ।Raigarh darbar by P. D. Ashirwadam   Agam Kala Prakashan, 1990 On the contribution of Chakradhar Singh, Raja of Raigarh, 1905-1947, to Kathak dance and Hindustani music. রাজা চক্রধর সিংহ কত্থক নাচ এবং হিন্দুস্তানি সংগীতের তার দক্ষতার জন্য পরিচিত ছিলেন। তিনি গানের জগতে নতুন ‌রায়গড় ঘরানার স্রষ্টা। তাহার পুত্র রাজা ললিত কুমার সিংহ ছিলেন এই রাজ্যের শেষ রাজা তিনি ১৯৪৭ খ্রিস্টাব্দে ১৪ই ডিসেম্বর তারিখে রাজ্যটি ভারতে সংযুক্তির কথা পরিকল্পনা করেন। এই রাজ্যটির সাথে অন্যান্য দেশীয় রাজ্য তথা জশপুর, সক্তী, সারণগড় এবং উদয়পুর রাজ্যকে একত্রিত করে গঠন করা হয় রায়গড় জেলা যা বর্তমানে ছত্তিশগড় রাজ্যে অবস্থিত। Publication  by Gokhale Institute of Politics and Economics - 1973- Issue 61 - Page 346India Today 1992- Page 74 শাসকবর্গ রাজা  ১৮০০ - ১৮৩০         জুঝর সিংহ ১৮৩০ - ১৮৬৩         দেবনাথ সিংহ  ১৮৬৩ - ১৮৯০         ঘনশ্যাম সিংহ ১৮৯০ - ১৯১১         ভূপদেও সিংহ রাজা বাহাদুর  ১৯১১ - ২২ মার্চ ১৯১৭         ভূপদেও সিংহ ২২ মার্চ ১৯১৭ - ফেব্রুয়ারি ১৯২৪     রাজা নেতুয়ার সিংহ ২৩ আগস্ট ১৯২৪ - ১৫ আগস্ট ১৯৪৭  লালচক্রধর সিংহ ১৫ আগস্ট ১৯৪৭ - ১ আগস্ট ১৯৪৮  ললিতকুমার সিংহ  তথ্যসূত্র  বিষয়শ্রেণী:ছত্তিশগড়ের ইতিহাস বিষয়শ্রেণী:ছত্তিসগড়ের দেশীয় রাজ্য বিষয়শ্রেণী:১৯১১-এ ভারতে প্রতিষ্ঠিত বিষয়শ্রেণী:১৯৪৭-এ বিলুপ্ত রাষ্ট্র ও অঞ্চল বিষয়শ্রেণী:ভারতের দেশীয় রাজ্য বিষয়শ্রেণী:রায়গঢ় জেলা বিষয়শ্রেণী:১৯৪৭-এ ভারতে বিলুপ্ত
আবদুল্লাহ ইবনে কাইস (Κάϊσος, Kaisos এবং , গ্রিক উৎসেAbdelas ) ছিলেন ৬১০ সালের দিকে বাইজেন্টাইন সাম্রাজ্যের বিরুদ্ধে একজন সক্রিয় উমাইয়া সামরিক নেতা। ৬৭২/৬৭৩ সালের দিকে তিনি কিলিকিয়ার এবং Lycia তে অভিযান নেতৃত্ব দেন , আর সিরিয়া ফিরে আসার আগে সেখানে প্রচন্ড শীত পরে । আল-তাবারির মতে, ৬৭৪/৬৭৫ সালে, তিনি উমাইয়া নৌবাহিনীর অ্যাডমিরাল-ইন-চিফ ছিলেন, তিনি জেনারেল আল-ফাদল ইবনে উবাইদ কে সঙ্গে নিয়ে ক্রিট দ্বীপের বিরুদ্ধে আক্রমণ চালিয়েছিলেন।   উৎস  Lilie, Ralph-Johannes; Ludwig, Claudia; Pratsch, Thomas; Zielke, Beate (1999). "'Abdallāh ibn Qais (# 12)". Prosopographie der mittelbyzantinischen Zeit: 1. Abteilung (641–867), Band 1: Aaron (# 1) – Georgios (# 2182) (in German). Berlin and Boston: De Gruyter. pp. 4–5. ISBN 978-3-11-015179-4.  বিষয়শ্রেণী:উমাইয়া সেনাপতি বিষয়শ্রেণী:আরব-বাইজেন্টাইন যুদ্ধের উমাইয়া ব্যক্তি বিষয়শ্রেণী:আরব সেনাপতি বিষয়শ্রেণী:৭ম শতাব্দীতে জন্ম বিষয়শ্রেণী:৭ম শতাব্দীর আরব ব্যক্তি
thumb|154x154px|ডেভিডসনের বাড়ি:উডহল হাউজ thumb|155x155px|স্যার স্ট্যানলি ডেভিডসন এর সমাধি,কুরি গির্জা সমাধিভূমি,এডিনবরা। thumb|155x155px|দি ডেভিডসন ভল্ট, কুরি সমাধিস্থল, এডিনবরা।  স্যার লেইবোর্ন স্ট্যানলি প্যাট্রিক ডেভিডসন ()BA MD PRCPE FRCP FRSE (১৮৯৪-১৯৮১) একজন ব্রিটিশ চিকিৎসক মেডিকেল তদন্তকারী ও লেখক। তিনি তার মেডিকেল পাঠ্যপুস্তক ডেভিডসন'স প্রিন্সিপলস অ্যান্ড প্র‍্যাকটিস অব মেডিসিন এর জন্য সুপরিচিত যা ১৯৫২ সালে প্রথম প্রকাশিত হয়।  স্ট্যানলি ডেভিডসন ১৮৯৪ সালের ৩ রা মার্চ শ্রীলঙ্কায় জন্মগ্রহণ করেন। তিনি ট্রিনিটি কলেজ, ক্যামব্রিজ-এ মেডিকেল বিষয়ে স্নাতক পর্যায়ে লেখাপড়া শুরু করেন।  প্রথম বিশ্বযুদ্ধকালীন তিনি ফ্রান্স-এ যুদ্ধরত অবস্থায় আহত হন এবং তার সুস্থ হতে দুই বছর সময় লাগে। এসময় তার লেখাপড়া বন্ধ হয়ে যায়। পরবর্তীতে তিনি এডিনবরা বিশ্ববিদ্যালয়ে পুনরায় ভর্তি হন এবং ১৯১৯ সালে প্রথম শ্রেণি পেয়ে পাশ করেন। তিনি ১৯২১ সালে রয়েল কলেজ অব সার্জন এর সদস্যপদ লাভ করেন, ১৯২৬ সালে তার কাজের জন্য তাকে স্বর্ণপদক প্রদান করা হয়। ১৯২৮ সালে রয়েল কলেজ অব ইনফার্মারিতে সহকারী ফিজিসিয়ান হিসেবে নিয়োগ পান। ১৯৩০ সালে তাকে অ্যাবার্দিন বিশ্ববিদ্যালয়ে মেডিসিনের অধ্যাপক হিসেবে নিয়োগ দেয়া হয়।  তিনি ১৯২৭ সালের ২৭শে জুলাই এডিনবরায় ইসাবেল মার্গারেট অ্যান্ডারসন কে বিয়ে করেন। তাদের কোনো সন্তান হয় নি।  তিনি ১৯৮১ সালের ২৭শে সেপ্টেম্বর পরলোকগমন করেন। তাকে তার বাড়ির পাশে কুরি সমাধিস্থলে সমাধিস্থ করা হয়।   তথ্যসূত্র   বিষয়শ্রেণী:মেডিকেল লেখক বিষয়শ্রেণী:১৮৯৪-এ জন্ম বিষয়শ্রেণী:১৯৮১-এ মৃত্যু বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী
কেদার নাথ রাই সিকিম ডেমোক্র্যাটিক ফ্রন্টের নেতা। তিনি সিকিম বিধানসভার স্পিকার। তিনি পোকলক-কামরাঙ্গ থেকে বিধানসভায় নির্বাচিত হয়েছিলেন। এর আগে রাই সিকিম সরকারের মন্ত্রীর দায়িত্ব পালন করেছেন। তিনি ২০০৪-০৯ মেয়াদে জোড়থ্যাং থেকেও নির্বাচিত হয়েছিলেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:সিকিম বিধানসভার সদস্য ২০১৪-২০১৯ বিষয়শ্রেণী:সিকিম ডেমোক্রেটিক ফ্রন্টের রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:সিকিম বিধানসভার অধ্যক্ষ বিষয়শ্রেণী:সিকিম বিধানসভার সদস্য ১৯৯৪-১৯৯৯ বিষয়শ্রেণী:সিকিম বিধানসভার সদস্য ১৯৯৯-২০০৪ বিষয়শ্রেণী:সিকিম বিধানসভার সদস্য ২০০৪-২০০৯ বিষয়শ্রেণী:নামচি জেলার ব্যক্তি
ডান|থাম্ব| পুরাতন ডক্টর নাট এর লোগো ডক্টর নাট ছিল একটি কোমল পানীয় যা নিউ অরলিন্স ভিত্তিক ওয়ার্ল্ড বটলিং কোম্পানি (এবং পরবর্তীতে আরেকটি নিউ অরলিন্স কোম্পানি, রাইট রুট বিয়ার) দ্বারা উত্পাদিত হয়েছিল। এটি ১৯৩০-এর দশকে প্রবর্তিত হয়েছিল এবং ১৯৭০-এর দশকের শেষ পর্যন্ত উত্পাদিত হয়েছিল। ডক্টর নাটের একটি স্বতন্ত্র বাদাম গন্ধ ছিল, আমরেটো লিকারের মতোই, এবং বোতলগুলিকে তাদের সাধারণ লোগো দ্বারা চিহ্নিত করা হয়েছিল যেটি একটি বড় বাদামের উপর একটি কাঠবিড়ালি ঠোকর চিত্রিত ছিল।"Try Dr. Nut" , St. Charles Avenue, September 2008. ১৯৪০-এর দশকে এটি একটি প্রতিযোগিতামূলক মূল্যে বাজারজাত করা হয়েছিল, এটি এর স্লোগানের জন্য এবং মারডি গ্রাস প্যারেডে দৌড়ে যাওয়া পোশাক পরিহিত একজন লোক থাকার জন্য পরিচিত ছিল।"Our times: Dr. Nut, popular local soft drink in 1930s, '40s", Times-Picayune, June 23, 2012."The Man Who Ran Before the Parades" , New Orleans Magazine, July 2011.  জন কেনেডি টুলের উপন্যাস এ কনফেডারেসি অফ ডান্সেস- এ পানীয়টি একটি নতুন প্রজন্মের কাছে বিখ্যাত হয়েছে, যেখানে এর প্রধান চরিত্র ইগনাটিয়াস রিলির একটি প্রিয় পানীয়। তার প্রচুর পরিমাণে পানীয় সেবন হল ইগনাশিয়াসের কথিত তপস্বী মধ্যযুগীয় মূল্যবোধ এবং তার অনিয়ন্ত্রিত, পেটুক জীবনধারার মধ্যে পার্থক্যের একটি হাস্যকর উদাহরণ।   আরো দেখুন    বিলুপ্ত ভোক্তা মার্কার তালিকা   তথ্যসূত্র    বহিঃসংযোগ    বাদামের ফ্যান পেজ ড বিষয়শ্রেণী:বিলুপ্ত ভোক্তা মার্কা বিষয়শ্রেণী:মার্কিন কোমল পানীয় বিষয়শ্রেণী:নিউ অরলিন্সের সংস্কৃতি
মহেশ্বরী চাণক্যন, যিনি ভি জে মহেশ্বরী নামে বেশি পরিচিত, একজন ভারতীয় অভিনেত্রী এবং একজন প্রাক্তন টেলিভিশন উপস্থাপক। তিনি মূলত তামিল টেলিভিশন অনুষ্ঠান এবং চলচ্চিত্রে অভিনয় করেন। তিনি স্টার বিজয়ের জনপ্রিয় সোপ অপেরা পুথু কবিতাই-তে কাব্য চরিত্রে অভিনয় করার জন্য সর্বাধিক পরিচিত। তিনি ২০২২ সালে অত্যন্ত জনপ্রিয় ছবি বিক্রম -এও অভিনয় করেছিলেন।   প্রারম্ভিক জীবন  মহেশ্বরী ভারতের তামিলনাড়ুর চেন্নাইতে শ্রীনিবাসন এবং লতার ঘরে জন্মগ্রহণ করেন। টি নগরের আদর্শ বিদ্যালয়ে মহেশ্বরী তাঁর স্কুলজীবন সম্পন্ন করেন এবং তারপর চেন্নাইয়ের মাদ্রাজ বিশ্ববিদ্যালয় থেকে স্নাতক ডিগ্রি অর্জন করেন।   কর্মজীবন  ২০১০ সালে, মহেশ্বরী স্বল্প বাজেটের ছবি কুইল -এর মাধ্যমে চলচ্চিত্র জগতে অভিষেক করেন। অভিনয়ে আত্মপ্রকাশের পাশাপাশি তিনি টেলিভিশন বিজ্ঞাপনের শুটিং এবং মডেলিং ফটোশুটেও অভিনয় করেছিলেন। এই সময়কালে মহেশ্বরী উপস্থাপক হওয়ার প্রতি আগ্রহ তৈরি করেন।  ২০১৩ সালে, তিনি টিভিতে অভিনেত্রী হিসেবে আসেন, স্টার বিজয়ে অভিনেতা দীনেশের বিপরীতে রোমান্টিক ধারাবাহিক পুথু কবিতাই তে তিনি অভিনয় করেন। তিনি সোপ অপেরা থায়ুমানভান -এ মহালক্ষ্মীর ভূমিকায় অভিনয় করেছিলেন, এই ধারাবাহিকটি স্টার বিজয়েও প্রচারিত হয়েছিল। পরে তিনি ঘোষণা করেন যে তিনি কিছু ব্যক্তিগত কারণে ধারাবাহিক করা ছেড়ে দিয়েছেন এবং উপস্থাপক হিসেবে কাজ শুরু করেছেন।  মহেশ্বরী পরবর্তীতে কমেডি খিলাড়িস এবং পেট্টা র‍্যাপের মতো টেলিভিশন অনুষ্ঠান উপস্থাপনা করেন, দুটি অনুষ্ঠানই জি তামিলে প্রচারিত হয়।  ২০২১ সালে, অভিনেতা কমল হাসান মহেশ্বরীকে তাঁর বিক্রম ছবিতে একটি চরিত্রে অভিনয়ের প্রস্তাব দেন, পরে তিনি এই প্রস্তাবে রাজি হন এবং অভিনেতা বিজয় সেতুপতির বিপরীতে ছবিতে অভিনয় করেন।   ব্যক্তিগত জীবন  ২০০৫ সালে, মহেশ্বরী চাণক্যনকে বিয়ে করেন এবং তাঁদের একটি ছেলে হয়, যার নাম কেশব। তবে পরে ২০১০ সালে এই দম্পতি আলাদা হয়ে যান এবং তাঁদের বিবাহবিচ্ছেদ ঘটে। তিনি একজন পোশাক পরিকল্পকও।    চলচ্চিত্র তালিকা    চলচ্চিত্র  বছর শিরোনাম ভূমিকা মন্তব্য ২০১০ কুইল মধু ২০১০ মান্ধিরা পুন্নাগাই হেমাবতী ২০১৬ চেন্নাই ৬০০০২৮ II স্টেলা ২০১৮ প্যার প্রেমা কাধল অভি ২০২১ রাইটার থাঙ্গরাজের দ্বিতীয় স্ত্রী ২০২১ সোলমেট আমুধা স্বল্পদৈর্ঘ্য চলচ্চিত্র ২০২২ ডন প্রতিযোগিতার উপস্থাপক ২০২২ ভীষ্মকরণ পার্বতী ২০২২ বিক্রম কৌশল্যা সন্ধনম    কধাল শর্তাবলী প্রযোজ্য   টেলিভিশন  বছর শিরোনাম ভূমিকা মন্তব্য ২০১০ আসথা পোভাথু ইয়ারু? অতিথি ২০১৩ - ২০১৫ পুথু কবিতাই কাব্য ২০১৩–২০১৪ থায়ুমানভান মহালক্ষ্মী ২০১৪ নাদুভুলা কনজাম ডিস্টার্ব পান্নুভোম অংশগ্রহণকারী ২০১৫–২০১৭ ইসাই আরুভি হোস্ট ২০১৫–২০১৮ অতীর্শতলক্ষ্মী হোস্ট ২০১৮–বর্তমান কমেডি খিলাড়িজ হোস্ট ২০১৮–বর্তমান পেট্টা র‍্যাপ হোস্ট ২০২১ আম্মান সুলক্ষণা  ২০২২ - ২০২৩ বিগ বস তামিল মরশুম ৬ প্রতিযোগী ৩৫তম দিনে উচ্ছেদ ১৪তম এবং ১৫তম সপ্তাহে অতিথি সান্দাইমারুথম পুরস্কার ২০২২ ও সোলরিয়া ও ওহম সোলরিয়া অংশগ্রহণকারী ২০২৩ বিগ বস কোণ্ডাট্টম নিজেই   তথ্যসূত্র    বহিঃসংযোগ        বিষয়শ্রেণী:বিগ বসের (তামিল টিভি ধারাবাহিক) প্রতিযোগী বিষয়শ্রেণী:চেন্নাইয়ের অভিনেত্রী বিষয়শ্রেণী:তামিল টেলিভিশন অভিনেত্রী বিষয়শ্রেণী:তামিলনাড়ুর টেলিভিশন ব্যক্তিত্ব বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
খানগাহ , ভারতের পাঞ্জাব প্রদেশের কপূরথলা জেলার একটি গ্রাম, এটি কপূরথলা থেকে ৬ কিলোমিটার (৩.৭ মাইল) দুরে অবস্থিত, যেটি খানগাহ জেলা ও উপ-জেলা উভয়ের সদর দপ্তর। গ্রামটি একটি পঞ্চায়েত প্রধান দ্বারা পরিচালিত  হয়, যিনি গ্রামের একজন নির্বাচিত প্রতিনিধি.   জনসংখ্যা   ভারতের ২০১১ সালের জনগণনা অনুযায়ী,  খানগাহে  মোট ঘরের সংখ্যা ৯৬ এবং জনসংখ্যা  ৫০১, যার মধ্যে ২৫৩ জন পুরুষ এবং ২৪৮ জন নারী। খানগাহর সাক্ষরতার হার  ৭৭.৫৩%,পাঞ্জাব প্রদেশের গড় ৭৫.৮৪% র চেয়ে বেশি। জনসংখ্যার ৬ বছরের কম বয়সী শিশুদের সংখ্যা ৫৬, যা  খানগাহর মোট জনসংখ্যার ১১.১৮%  এবং শিশু সন্তানের লিঙ্গ অনুপাত প্রায় ৯৩১, পাঞ্জাব প্রদেশের গড় ৮৪৬ এর তুলনায় বেশি    জনসংখ্যার তথ্য   বিবরণ  মোট  পুরুষমহিলা  মোট  ঘর ৯৬ -  - জনসংখ্যা ৫০১২৫৩২৪৮ শিশু (০-৬) ৫৬২৯২৭ তফসিলি জাতি৩৮২১৮৬১৯৬ তফসিলি উপজাতি ০০০ সাক্ষর ৭৭.৫৩ % ৮২.৫৯ % ৭২.৪০ % মোট শ্রমিক ১৩৪১২০১৪ প্রধান কর্মী ১৩২০০ প্রান্তিক কর্মী ২২০   তথ্যসূত্র    বহিঃসংযোগ   কপূরথলার গ্রামসমূহ  বিষয়শ্রেণী:কাপুরথালা জেলা
লা প্রোভিন্সিয়া পাভেসে একটি ইতালীয় ভাষার আঞ্চলিক দৈনিক পত্রিকা এবং পাভিয়া প্রদেশের প্রধান কাগজ।    ইতিহাস  লা প্রোভিন্সিয়া পাভেসে  গ্রুপ্পো ইদিদোরিয়ালে এল'এস্প্রেসোর সহযোগী সংস্থা ফিনগিলের মাধ্যমে পত্রিকাটি প্রকাশ করে।  কাগজটির প্রধান কার্যালয় পাভিয়ায় অবস্থিত।    ২০১৩ সালে লা প্রোভিন্সিয়া পাভেসের প্রচলন ছিল ১৬,৫৮৫ অনুলিপি ।  এস্প্রেসো গ্রুপ জানিয়েছে যে, ২০১৪ সালে কাগজটির প্রচলন ছিল ১৫,৭০০ অনুলিপি।     তথ্যসূত্র    বহিঃসংযোগ   প্রাতিষ্ঠানিক ওয়েবসাইট    বিষয়শ্রেণী:ইতালীয় ভাষার সংবাদপত্র বিষয়শ্রেণী:অপর্যালোচিত অনুবাদসহ পাতা বিষয়শ্রেণী:ইতালির সংবাদপত্র
আসমা সুলতানা, (জন্ম অক্টোবর ২, ১৯৭৭) একজন বাংলাদেশী ডিজাইনার এবং ফ্যাশন উদ্যোক্তা হিসেবে পরিচিত। তিনি ১৯৯৭ সালে কর্মজীবন শুরু করেন। তিনি এবং তার স্বামী তানজিম আশরাফুল হক, ইন-হাউস ব্র্যান্ড তানজিম, জারজেন, এবং জোয়ান অ্যাশ নিয়ে বাংলাদেশের একটি ফ্যাশন রিটেইল কোম্পানি এক্সটেসি পরিচালনা করেন।   কর্মজীবন  ২০০৯ সালে সুলতানা জারজেইনকে একটি ইন-হাউস ব্র্যান্ড হিসেবে শুরু করেন এবং এরপর থেকে তিনি আরও বৈচিত্র্যময় গ্লোবাল, ফিউশন এবং দেশি পোশাকে তার লাইনগুলি প্রসারিত করেছেন। তিনি ২০১৫ সালে জোয়ান অ্যাশ নামে একটি নতুন আপ তৈরি করেন। যেটি কটিউর অনুপ্রাণিত আউট-ফিটের সঙ্গে মানানসই পোশাক তৈরি করার উপর দৃষ্টি আবদ্ধ করে।  ক্যালিফোর্নিয়ার লস এঞ্জেলেসের ২০১৬ প্রাইমটাইম এমি অ্যাওয়ার্ডে সুলতানাকে আমন্ত্রণ জানানো হয়, সেখানে তিনি প্রি এমিস গিফটিং সুইটে তার ব্র্যান্ডটি প্রদর্শিত করেন।  ২০১৭ সালের ফেব্রুয়ারিতে সুলতানার লেবেল জোয়ান অ্যাশ মেডিসন স্কয়ার গার্ডেনে নিউইয়র্ক ফ্যাশন সপ্তাহে প্রিমিয়ারে অংশ নেন। http://icetoday.net/2017/03/asma-sultana-makes-a-stunning-debut-at-the-new-york-fashion-week-2017/ Asma Sultana makes a stunning debut at the New York Fashion Week 2017. ICE Today. Retrieved April 23, 2017.  ২০১৮ সালের ৪ই সেপ্টেম্বর প্যারিসে জেসিকা মিন আনহের "ক্যাটওয়াক অন ওয়াটার" সিরিজের ৭ম বার্ষিকী উপলক্ষে সুলতানা তার ডিজাইনারের সাথে অংশ নেন।   ফ্যাশন শো   ২০১৭ : নিউ ইয়র্ক ফ্যাশন সপ্তাহ  ২০১৮ : জেসিকা মিন আনহের "ক্যাটওয়াক অন ওয়াটার" এর ৭ তম বার্ষিকী  ২০১৯ : ওয়ার্ল্ড ভিশন ফ্যাশন শো এর গিনেস ওয়ার্ল্ড রেকডর্স এটেম্পস, মাদ্রিদ স্পেন ২০১৯   তথ্যসূত্র   বিষয়শ্রেণী:বাংলাদেশি ফ্যাশন বিষয়শ্রেণী:বাংলাদেশী বেশভূষাশৈলী নকশাবিদ বিষয়শ্রেণী:১৯৭৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ঢাকা জেলার ব্যক্তি
জন মেরেডিথ টেম্পল (৯ জুন ১৯১০ - ১০ ডিসেম্বর ১৯৯৪) একজন ব্রিটিশ কনজারভেটিভ পার্টির রাজনীতিবিদ ছিলেন।  টেম্পল ১৯৫৬ সালে একটি উপ-নির্বাচনে হাউস অফ কমন্সে নির্বাচিত হন চেস্টার সিটির সংসদ সদস্য হিসাবে, এবং ১৯৭৪ সালের ফেব্রুয়ারির সাধারণ নির্বাচনে অবসর নেওয়ার আগ পর্যন্ত এই আসনটি অধিষ্ঠিত ছিলেন।   তথ্যসূত্র      Times Guide to the House of Commons   বহিঃসংযোগ     বিষয়শ্রেণী:যুক্তরাজ্যের সংসদ সদস্য ১৯৭০-১৯৭৪ বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০ বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬ বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪ বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯৯৪-এ মৃত্যু বিষয়শ্রেণী:১৯১০-এ জন্ম
বেরেটা চিতা, "সিরিজ ৮১" এর আসল মডেল নামেও পরিচিত, এটি একটি কমপ্যাক্ট ব্লোব্যাক চালিত আধা-স্বয়ংক্রিয় পিস্তলের একটি লাইন যা ইতালির বেরেটা দ্বারা নকশা ও তৈরি করা হয়েছে। এগুলি ১৯৭৬ সালে চালু করা হয়েছিল এবং .৩২ এসিপি (মডেল ৮১ এবং ৮২), .৩৮০ এসিপি (৯ মিমি ছোট) (মডেল ৮৩, ৮৪, ৮৫ এবং ৮৬) এবং .২২ এলআর (মডেল ৮৭, ৮৭ টার্গেট এবং ৮৯) মডেলগুলি অন্তর্ভুক্ত করে। বেরেটা এখনও প্রতি বছর মার্কিন যুক্তরাষ্ট্রে সীমিত রপ্তানি সহ ইতালিতে চিতা তৈরি করে।   মন্তব্য    বহিঃসংযোগ    ইংরেজিতে বেরেটা 89 নির্দেশিকা ম্যানুয়াল বিষয়শ্রেণী:.৩২ এসিপি আধা-স্বয়ংক্রিয় পিস্তল বিষয়শ্রেণী:বেরেটা পিস্তল
তিমুর এয়ার হলো ২০১১ সালের জুলাই মাসে ভিনসেন্ট এভিয়েশন কোম্পানির সাথে অংশীদারত্বের ভিত্তিতে চালু হওয়া একটি বিমান পরিষেবা দানকারী প্রতিষ্ঠান। এটি ছিলো পূর্ব তিমুরের (তিমুর-লেস্টে) প্রস্তাবিত জাতীয় পতাকাবাহী বিমান সংস্থা।   ইতিহাস  ২০০৮ সালের ২৭ নভেম্বর তারিখে অস্ট্রেলিয়ার ব্রিসবেন-ভিত্তিক বিমান পরিষেবা দানকারী প্রতিষ্ঠান স্কাইএয়ারওয়ার্ল্ডের সাথে একটি চুক্তি সম্পাদিত হয় তাদের বিমান পরিষেবা ব্যবস্থাপনা পরিচালনা দক্ষতার সুবিধা গ্রহণের ও একটি এমব্রার ইআরজে-১৯০ (Embraer ERJ-190) দ্বারা যাত্রী পরিবহন করার জন্য,"Timor Air to fly internationally", ABC News online. Retrieved 28 November 2008 তবে ২০০৯ সালের মার্চ মাসে স্কাইএয়ারওয়ার্ল্ডের কার্যক্রম বন্ধ হয়ে যায়। তিমুর এয়ারের প্রতিষ্ঠাতা জেরেমিয়াস ডেসোসা তিমুর-লেস্টি সরকারকে নতুন এই বিমান সংস্থাটির ১০% মালিকানার ভাগ দিয়েছিলেন।Murdoch, Lindsay. "Timor Air set to take to the skies" , The Age online, 27 November 2008. Retrieved 28 November 2008.  ২০১২ সালের এপ্রিল মাসে বিমান সংস্থাটি যুক্তরাজ্যের লন্ডন ভিত্তিক বিমান পরিষেবা সম্পর্কিত পরামর্শ দানকারী প্রতিষ্ঠান এভিকন ওয়ার্ল্ডওয়াইড লিমিটেডের সাথে একটি সমঝোতা স্মারক স্বাক্ষর করে এবং এভিকন ওয়ার্ল্ডওয়াইড লিমিটেডের ব্যবস্থাপনা পরিচালক জেমস স্টুয়ার্ট কিমকে তাদের নতুন সিইও হিসেবে নিয়োগ দান করে। ২০১২ সালের মে মাসে বিমান সংস্থাটি স্বল্প যাত্রী বহণ করায় পৃষ্ঠপোষকতার অভাবে দিলি-ডারউইন রুটে স্যাব ৩৪০-এর কার্যক্রম বন্ধ করে দেয়। ঐ একই মাসে বিমান সংস্থাটি দিলি-ডারউইন রুটের জেট সরঞ্জামের সাহায্যে বিমান পরিষেবা কার্যক্রম চালিয়ে যাবার উদ্দেশ্যে একটি অপ্রচলিত অপারেটরের সাথে একটি চুক্তি স্বাক্ষর করে এবং একই সাথে আশা প্রকাশ করে তাদের পূর্ব পরিকল্পনা অনুযায়ী অন্যান্য রুটেও পরিষেবা শুরু করার।"Timor Air inks partnership with jet carrier, CEO says" Air Transport World online Retrieved 17 May 2012"Timor Air back in the NT skies" Northern Territory News Retrieved 17 May 2012   গন্তব্য  পরিকল্পনা অনুসারে ২০০৯ সালের ২ জুলাই তারিখে প্রাথমিকভাবে দিলির রাষ্ট্রপতি নিকোলাউ লোবাটো আন্তর্জাতিক বিমানবন্দর হতে ইন্দোনেশিয়ার বালি দ্বীপে এবং অস্ট্রেলিয়ার ডারউইনে প্রত্যহিক যাত্রা শুরু হয়। ২০০৯ সালেই আরো অতিরিক্ত কিছু গন্তব্য পথ যোগ করা হবে বলে আশা করা হয়েছিল, তবে সেটি বাস্তবায়িত হয়নি।  দিলি থেকে এর সর্বশেষ প্রাত্যহিক পরিষেবাটি ছিলো ২০১১ সালের ২৬ জুলাই তারিখে ডারউইন আন্তর্জাতিক বিমানবন্দর অভিমুখে।  দেশশহরবিমানবন্দরটীকাসূত্রঅস্ট্রেলিয়াডারউইনডারউইন আন্তর্জাতিক বিমানবন্দর—পূর্ব তিমুরদিলিরাষ্ট্রপতি নিকোলাউ লোবাটো আন্তর্জাতিক বিমানবন্দরকেন্দ্রইন্দোনেশিয়াজাকার্তাসুকর্ণ-হাত্তা বিমানবন্দর—   বহর  এই বিমান সংস্থাটির নিজেস্ব কোনো বাহন ছিলো না; ২০১২ সালের মার্চ মাসে এর পরিবহন বহরে কেবলমাত্র একটি স্যাব ৩৪০ (SAAB 340) বি বিমান যুক্ত ছিলো যেটি ভিনসেন্ট এভিয়েশন কর্তৃপক্ষ পরিচালনা করতো।Timor Air fleet   পরিসমাপ্তি  যাত্রা শুরু করার মাত্র এক বছরের মধ্যে, ২০১২ সালের মে মাসে এই বিমান পরিবহন সংস্থাটি তাদের পরিষেবা প্রদান কার্যক্রম বন্ধ ঘোষণা করে; কারণ হিসাবে তারা উল্লেখ করে, "পরিবহণ করার জন্য যথেষ্ট সংখ্যক যাত্রী না-পাওয়া।"Fledgling Timor Air stops Darwin to Dili flights, ABC News,  10 May 2012   আরও দেখুন   এয়ার তিমুর;  রাষ্ট্রপতি নিকোলাউ লোবাটো আন্তর্জাতিক বিমানবন্দর।   তথ্যসূত্র    বহিঃসংযোগ   বিষয়শ্রেণী:২০০৮-এ প্রতিষ্ঠিত বিষয়শ্রেণী:২০১২-এ এশিয়ায় বিলুপ্ত
রামলাল সিং একজন ভারতীয় রাজনীতিবিদ ছিলেন যিনি ভারতের কমিউনিস্ট পার্টির রাজনীতির সাথে যুক্ত ছিলেন। তিনি দুইবার বিহার বিধানসভার সদস্য হিসেবে নির্বাচিত হয়েছিলেন।  রাজনৈতিক জীবন রামলাল সিং দুইবার বিধায়ক হিসেবে নির্বাচিত হয়েছিলেন। তিনি ১৯৮৫ সালে ভাবুয়া বিধানসভা কেন্দ্র থেকে বিহার বিধানসভার সদস্য হিসেবে নির্বাচিত হন। এরপর, ১৯৯৫ সালে তিনি আবারো ভাবুয়া বিধানসভা কেন্দ্রের বিধায়ক হিসেবে নির্বাচিত হন।  মৃত্যু রামলাল সিং ২০১৯ সালের ২৮ ফেব্রুয়ারি ৯০ বছর বয়সে মৃত্যুবরণ করেন।  তথ্যসূত্র  বিষয়শ্রেণী:১৯২০-এর দশকে জন্ম বিষয়শ্রেণী:২০১৯-এ মৃত্যু বিষয়শ্রেণী:ভারতের কমিউনিস্ট পার্টির রাজনীতিবিদ বিষয়শ্রেণী:বিহার বিধানসভার সদস্য বিষয়শ্রেণী:বিহারের ভারতের কমিউনিস্ট পার্টির রাজনীতিবিদ
সাবা ইমতিয়াজ (জন্মঃ ১৯৮৫) হচ্ছেন পাকিস্তানের একজন লেখক, সাংবাদিক, সমালোচক এবং চিত্রনাট্য পরিচালক; তার জন্ম সংযুক্ত আরব আমিরাতে হলেও তিনি একজন পাকিস্তানি নাগরিক এবং পাকিস্তানের করাচিতে থাকেন। তিনি পাকিস্তানের করাচিভিত্তিক সংবাদপত্র দ্য নিউজ ইন্টারন্যাশনাল এবং দ্য এক্সপ্রেস ট্রিবিউনে কাজ করতেন। পরে তিনি দ্য গার্ডিয়ান সংবাদপত্রে কাজ করা শুরু করেন।https://www.theguardian.com/news/2018/dec/13/saifullah-uzair-paracha-guantanamo-bay-al-qaida-war-on-terror তিনি 'করাচি ইউ আর কিলিং মি' নামের একটি উপন্যাস লেখেন যেটি ২০১৪ সালে প্রকাশিত হয়।  কর্মজীবন সাবার কর্মজীবন সাংবাদিক হিসেবে শুরু হয়েছিলো; সাংবাদিকতা করা ছাড়াও তিনি কোক স্টুডিও (পাকিস্তান)-এ কাজ করেছেন। করাচি ইউ আর কিলিং মি সাবা ২০১৪ সালে 'করাচি অউ আর কিলিং মি' নামের একটি উপন্যাস লেখে আলোচনায় আসেন। উপন্যাসটি হচ্ছে ২৮ বছর বয়স্ক এক সাংবাদিক তরুণীর জীবন নিয়ে যে করাচির মতো একটি বিপজ্জনক শহরে থাকে এবং নিজের জন্য একজন জীবন সঙ্গী খোঁজে। উপন্যাসটি অবলম্বনে ২০১৭ সালে হিন্দি চলচ্চিত্র নূর নির্মিত হয়।  তথ্যসূত্র  বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:১৯৮৫-এ জন্ম বিষয়শ্রেণী:করাচির ব্যক্তি বিষয়শ্রেণী:করাচির লেখক বিষয়শ্রেণী:পাকিস্তানি নারী সাংবাদিক বিষয়শ্রেণী:নারী চিত্রনাট্যকার
গিনি জাতীয় ফুটবল দল () হচ্ছে আন্তর্জাতিক ফুটবলে গিনির প্রতিনিধিত্বকারী পুরুষদের জাতীয় দল, যার সকল কার্যক্রম গিনির ফুটবলের সর্বোচ্চ নিয়ন্ত্রক সংস্থা গিনিয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৬২ সাল হতে ফুটবলের সর্বোচ্চ সংস্থা ফিফার এবং একই সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৬২ সালের ৯ই মে তারিখে, গিনি প্রথমবারের মতো আন্তর্জাতিক খেলায় অংশগ্রহণ করেছে; টোগোতে অনুষ্ঠিত উক্ত ম্যাচে গিনি টোগোর কাছে ২–১ গোলের ব্যবধানে পরাজিত হয়েছে।  ২৫,০০০ ধারণক্ষমতাবিশিষ্ট ২৮শে সেপ্টেম্বর স্টেডিয়ামে সিলি নাসিওনাল নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় গিনির রাজধানী কোনাক্রিতে অবস্থিত। বর্তমানে এই দলের ম্যানেজারের দায়িত্ব পালন করছেন দিদিয়ের সিক্স এবং অধিনায়কের দায়িত্ব পালন করছেন লিভারপুলের মধ্যমাঠের খেলোয়াড় নাবি কেইতা।  গিনি এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সে গিনি এপর্যন্ত ১২ বার অংশগ্রহণ করেছে, যার মধ্যে সেরা সাফল্য হচ্ছে ১৯৭৬ আফ্রিকান কাপ অফ নেশন্সের ফাইনালে পৌঁছানো।  মুহম্মদ কামারা, পাস্কাল ফেইন্দুনো, নাবি মুসা-ইয়াত্তারা, সেম্বেগু বাঙ্গুরা এবং ইব্রাহিমা কান্দিয়া দিয়ালোর মতো খেলোয়াড়গণ গিনির জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ২০০৬ সালের আগস্ট মাসে প্রকাশিত র‌্যাঙ্কিংয়ে গিনি তাদের ইতিহাসে সর্বপ্রথম সর্বোচ্চ অবস্থান (২২তম) অর্জন করে এবং ২০০৩ সালের মে মাসে প্রকাশিত র‌্যাঙ্কিংয়ে তারা ১২৩তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে গিনির সর্বোচ্চ অবস্থান হচ্ছে ২৩তম (যা তারা ১৯৭৭ সালে অর্জন করেছিল) এবং সর্বনিম্ন অবস্থান হচ্ছে ১২৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  অংশগ্রহণ করেনি  প্রত্যাখ্যান  ১৯৩৪   ১৯৩৮   ১৯৫০   ১৯৫৪   ১৯৫৮   ১৯৬২   ১৯৬৬  প্রত্যাহার  প্রত্যাহার  ১৯৭০  অংশগ্রহণ করেনি  প্রত্যাখ্যান  ১৯৭৪  উত্তীর্ণ হয়নি  ৪  ১  ১  ২  ৬  ৫  ১৯৭৮  ৭  ৫  ০  ২  ১১  ৭  ১৯৮২  ৬  ২  ৩  ১  ৬  ৪  ১৯৮৬  ২  ১  ০  ১  ১  ২  ১৯৯০  ২  ১  ০  ১  ৩  ৫  ১৯৯৪  ৬  ২  ০  ৪  ৮  ৭  ১৯৯৮  ৮  ৫  ০  ৩  ১৫  ৯   ২০০২  অযোগ্য  ২  ১  ১  ০  ৭  ৪  ২০০৬  উত্তীর্ণ হয়নি  ১২  ৭  ২  ৩  ২০  ১৩  ২০১০  ১২  ৪  ২  ৬  ১৬  ১৯  ২০১৪  ৬  ৩  ১  ২  ১২  ৮  ২০১৮  ৮  ৩  ০  ৫  ৯  ১৪  ২০২২  অনির্ধারিত  অনির্ধারিত মোট   ০/২১   ৭৫  ৩৫  ১০  ৩০  ১১৪  ৯৭  তথ্যসূত্র  বহিঃসংযোগ     ফিফা-এ গিনি জাতীয় ফুটবল দল    ক্যাফ-এ গিনি জাতীয় ফুটবল দল   বিষয়শ্রেণী:গিনি জাতীয় ফুটবল দল বিষয়শ্রেণী:আফ্রিকার জাতীয় ফুটবল দল